**การเลือกตั้งซ่อมสมาชิกสภากรุงเทพมหานครเขต 1 ดอนเมือง พ.ศ. 2555** เป็นการเลือกตั้งสมาชิกสภากรุงเทพมหานครแทนที่นายสุริยา โหสกุล ซึ่งได้เสียชีวิตลง โดยจัดขึ้นในวันที่ 2 กันยายน พ.ศ. 2555

ความเป็นมา
----------

นายสุริยา โหสกุล สมาชิกสภากรุงเทพมหานคร (ส.ก.) เขตดอนเมืองได้เสียชีวิตลงเมื่อวันที่ 10 กรกฎาคม พ.ศ. 2555 ทำให้ตำแหน่งสมาชิกสภากรุงเทพมหานครว่างลง คณะกรรมการการเลือกตั้งประจำกรุงเทพมหานคร (กกต.กทม.) ในฐานะผู้รับผิดชอบการจัดเลือกตั้ง จึงได้มอบหมายให้กรุงเทพมหานครเป็นผู้ช่วยเหลือการปฏิบัติงาน และดำเนินการรับสมัครผู้สมัครรับเลือกตั้งเป็น ส.ก.เขตดอนเมือง เขตเลือกตั้งที่ 1 ระหว่างวันที่ 23 - 27 กรกฎาคม พ.ศ. 2555 เวลา 08.30 - 16.30 น. ณ ห้องเจ้าพระยา ศาลาว่าการกรุงเทพมหานคร และได้กำหนดให้มีการเลือกตั้งขึ้นในวันอาทิตย์ที่ 2 กันยายน พ.ศ. 2555 เวลา 08.00 - 15.00 น. โดยให้ถือเขตดอนเมือง เขตเลือกตั้งที่ 1 เฉพาะแขวงดอนเมือง เป็นเขตเลือกตั้งมี ส.ก.ได้ 1 คน มีจำนวนผู้มีสิทธิเลือกตั้งจำนวน 61,356 คน มีหน่วยเลือกตั้ง 94 หน่วย

เมื่อวันที่ 27 ก.ค. 2555 ดร.เครือทิพย์ ธีรานุรักษ์ ประธานกรรมการการเลือกตั้งประจำกรุงเทพมหานคร แถลงสรุปการรับสมัครสมาชิกสภากรุงเทพมหานคร (ส.ก.) เขตดอนเมือง
เขตเลือกตั้งที่ 1 แทนตำแหน่งที่ว่าง ปรากฏว่า มีผู้ให้ความสนใจมาลงสมัครรับเลือกตั้งเป็นสมาชิกสภากรุงเทพมหานคร เขตดอนเมือง เขตเลือกตั้งที่ 1 ทั้งสิ้น 4 คน ได้แก่ นายประเวศร์ วัลลภบรรหาร หมายเลข 1 สังกัดพรรคเพื่อไทย (พท.) นางกนกนุช นากสุวรรณภา หมายเลข 2 สังกัดพรรคประชาธิปัตย์ (ปชป.) นายพฤกพงษ์ เปรมศิริ กลุ่มคนดอนเมืองรุ่นใหม่ หมายเลข 3 และ นางปภาวรินท์ กลิ่นฟุ้ง สังกัดคนดอนเมืองรุ่นใหม่

### ระเบียบ

สำหรับการโฆษณาหาเสียงเลือกตั้งของผู้สมัครรับเลือกตั้งนั้น กกต.กทม.ได้ออกประกาศกำหนดจำนวนเงินค่าใช้จ่าย ในการเลือกตั้งสมาชิกสภากรุงเทพมหานครไว้ไม่เกินคนละ 800,000 บาท โดยเป็นค่าใช้จ่ายต่างๆ อาทิ ค่าใช้จ่ายในการสมัครรับเลือกตั้ง ค่าจ้างแรงงานทุกประเภทเกี่ยวกับการเลือกตั้ง ค่าเช่า และตกแต่งสถานที่ ค่าเช่ายานพาหนะ ค่าน้ำมันเชื้อเพลง ค่าใช้จ่ายในการเดินทาง ค่าโฆษณาในสื่อต่างๆ ค่าจัดทำป้ายเอกสาร สิ่งพิมพ์ต่างๆ ที่ใช้ในการโฆษณาหาเสียง เป็นต้น

นอกจากนี้ คณะกรรมการการเลือกตั้งประจำกรุงเทพมหานคร มีมติให้ประกาศ เรื่อง แจ้งรายชื่อผู้ช่วยหาเสียงเลือกตั้งสมาชิกสภากรุงเทพมหานคร เขตดอนเมือง เขตเลือกตั้งที่ 1 แทนตำแหน่งที่ว่าง โดยแจ้งรายชื่อพร้อมสำเนาบัตรประจำตัวประชาชนที่รับรองความถูกต้องไม่เกิน 47 คนและแจ้งให้คณะกรรมการการเลือกตั้งประจำกรุงเทพมหานครทราบก่อนวันดำเนินการไม่น้อยกว่า 5 วัน และมติคณะกรรมการการเลือกตั้งประจำท้องถิ่นกรุงเทพมหานครประกาศกำหนดจำนวนของประกาศหรือป้ายโฆษณาหาเสียงเลือกตั้ง ประกาศโฆษณาหาเสียงเลือกตั้ง ได้จำนวนไม่เกิน 15 เท่าของหน่วยเลือกตั้ง และป้ายโฆษณาหาเสียงเลือกตั้ง ได้จำนวนไม่เกิน 5 เท่าของหน่วยเลือกตั้ง

ผู้สมัคร
--------

* หมายเลข 1ประเวศร์ วัลลภบรรหารพรรคเพื่อไทย**หมายเลข 1**  
ประเวศร์ วัลลภบรรหาร  
พรรคเพื่อไทย
* หมายเลข 2กนกนุช นากสุวรรณภาพรรคประชาธิปัตย์**หมายเลข 2**  
กนกนุช นากสุวรรณภา  
พรรคประชาธิปัตย์
* หมายเลข 3พฤกพงษ์ เปรมศิริกลุ่มคนดอนเมืองรุ่นใหม่**หมายเลข 3**  
พฤกพงษ์ เปรมศิริ  
กลุ่มคนดอนเมืองรุ่นใหม่
* หมายเลข 4ปภาวรินท์ กลิ่นฟุ้งกลุ่มคนดอนเมืองรุ่นใหม่**หมายเลข 4**  
ปภาวรินท์ กลิ่นฟุ้ง  
กลุ่มคนดอนเมืองรุ่นใหม่

ผลการเลือกตั้ง
--------------

| การเลือกตั้งซ่อมสมาชิกสภากรุงเทพมหานครเขต 1 ดอนเมือง 2 กันยายน พ.ศ. 2555 |
| --- |
| พรรค | ผู้สมัคร | คะแนนเสียง | % | ± |
|  | ประชาธิปัตย์ | **กนกนุช นากสุวรรณภา (2)** ✔️ | **12,858** | **50.63** |  |
|  | เพื่อไทย | ประเวศร์ วัลลภบรรหาร (1) | 10,224 | 40.26 |  |
|  | อิสระ | พฤกพงษ์ เปรมศิริ (3) | 855 | 3.37 |  |
|  | อิสระ | ปภาวรินทร์ กลิ่นฟุ้ง (4) | 282 | 1.11 |  |
| ผู้มาใช้สิทธิเลือกตั้ง | 25,392 | 44.04 | – |
|
| ผู้มีสิทธิเลือกตั้ง | 57,650 | 100.00 | — |
|
|  | ประชาธิปัตย์ **ได้ที่นั่ง**จาก เพื่อไทย |
|

อ้างอิง
-------

1. ↑   เก็บถาวร 2016-03-05 ที่ เวย์แบ็กแมชชีน สุริยาสก.ดอนเมืองเสียชีวิตแล้วหลังป่วยรักษารพ.กลาง
2. ↑   พท.ส่ง "ประเวศร์ วัลลภบรรหาร" ชิงเก้าอี้ ส.ก.ดอนเมือง
3. ↑   ปิดรับสมัคร ส.ก.ดอนเมือง สมัครชิงชัย 4 ราย
4. ↑  ฟ้าเปลี่ยนสี! "กนกนุช"ปชป. โค่นเด็ก"เก่ง-การุณ" ชนะเลือกซ่อม ส.ก.ดอนเมือง กรุงเทพมหานคร.

แหล่งข้อมูล
-----------

* สำนักงานคณะกรรมการการเลือกตั้งประจำกรุงเทพมหานคร เก็บถาวร 2012-06-26 ที่ เวย์แบ็กแมชชีน